Nem szabad félvállról venni az ujjaink zsibbadását, vagy a csuklónk fájdalmát - technokrata | technokrata
Vajon hányan támasztjuk alá csuklónkat a billentyűzet vagy az egér használata közben? Egészen addig valószínűleg elég kevesen, amíg olyan egyszerű mozdulatoknál, mint egy kilincs lenyomása vagy épp a tenyerünkön támaszkodás hirtelen jelentkező, elviselhetetlenül fájó, szúró érzést nem okoz a csuklónkban
Ortopédushoz hazánkban a legtöbb esetben ínhüvelygyulladás gyanújával fordulunk. De vajon mit is jelent ez? Végtagjaink mozgatását az inak és izmok segítségével végezzük.
Az inakat „védőburok”, azaz ínhüvely veszi körül, amely megvédi a sérülésektől, a belsejében található ízületi nedv pedig a szabad mozgást segíti. Ínhüvellyel körülvett inak főként az ujjakon, a kézfejen, a csuklónál és a bokánál találhatók, ezért is érinti a betegség leginkább ezeket a területeket. Az inak monoton, sokszor ismétlődő terhelése, vagy az állandó feszítés miatt az ínhüvely begyulladhat, a gyulladás pedig akár krónikussá is válhat. Legyen szó fizikai vagy irodai munkáról, számítógép- és egérhasználatról vagy sportolásról, a probléma bárkinél felmerülhet.
„Egyirányú terhelés hatására túltermelődhet az ízületi folyadék, feszülő, szúró érzést okozva, valamint megvastagodhat az ínhüvely fala, ami gátolja a végtag mozgatását. Intő jel lehet, ha az adott végtag hamar elfárad, majd eleinte múló fájdalom jelentkezik. Előfordulhat görcsös feszülés, zsibbadás is, attól függően, pontosan mit érint a gyulladás. A legtöbben hajlamosak vagyunk elodázni a kezelését, amíg nem állandósul a fájdalom, ezzel azonban a teljes gyógyulást hosszabbítjuk, ami alap esetben is akár több hetet vehet igénybe”
– mondta dr. Rosero Viviána Maja traumatológus, kézsebész szakorvos, a Budai Egészségközpont munkatársa.
További cikkek:2017, egészség, egészségügy, fájdalom, ínhüvelygyulladás, ortopédia, torna, zsibbadás